ખનીજ તેલથી તરબતર મધ્ય પૂર્વ પ્રદેશની સાથે સરખાવતા તિબેટમાં એવી કોઈ કુદરતી સંપદા નથી કે જેને માટે શક્તિશાળી દેશો લડે. વળી, ઈસ્લામિક જગત દ્વારા થતા આંદોલનોથી વિપરીત તિબેટની શાંતિપ્રિય લડતને કારણે એમના માટે સદભાવના તો જરૂર છે, પરંતુ તિબેટના આ સંઘર્ષમાંથી ઈસ્લામિક દેશોની જેમ આતંકવાદ કે પરમાણુ શસ્ત્રોની નિકાસનો કોઈ ખતરો નહીં હોવાથી વિશ્વના દેશો તિબેટની પીડા તરફ ધ્યાન નથી આપતા.